Отчет за изпълнение на програмата за дейността

на НЧ „Никола Михайловски - 1921”

гр. Велико Търново, кв. „Света гора”

за 2018г.

съгласно чл. 26 а от ЗНЧ

Развитието на читалищната дейност през 2018 година бе насочена към опазването и съхраняването на културното наследство, подпомагане на образователния процес и обогатяване на културния живот в квартала и за постигането на основните цели на читалищната дейност, а именно:

* развитие и обогатяване на културния живот, социална и образователна дейност в кв. „Света гора”
* изграждане на ценностна система у децата и младежите
* прилагане на иновативни подходи и осигуряване на достъп до информация за повишаване на читателския интерес и привличане на по-широк кръг от населението за участие в живота на читалището
* поддържане, обогатяване и обновяване на материалната база
* участие в проекти на МК, с цел осигуряване на допълнителни средства за читалищна дейност
* сътрудничество и партньорство с обществени организации,пенсионерски клубове, читалища, училища и др.

ДЕЙНОСТИ И МЕРОПРИЯТИЯ

БИБЛИОТЕЧНА ДЕЙНОСТ

Библиотечната дейност е една от основните функции на читалището. Осигурен е свободен достъп за читателите, като се обръща внимание за привличане на нови читатели, създаване на трайни навици за четене и получаване на знания.

За популяризиране на дейността и фонда си читалищната библиотека организира:

- поддържане и обогатяване на библиотечната дейност

- редовно и ритмично закупуване на нова литература,

периодични издания и други библиотечни документи с цел

по пълноценно задоволяване на читателските потребности

* извършване на справочно – библиографска и информационна дейност
* повишаване качеството и ефективността на обслужване на читателите, чрез предлагане на нови форми на работа
* редовно водене и поддържане на библиотечната документация, изготвяне и представяне на годишни отчети за библиотечната дейност
* доразвиване на информационната функция на библиотеката, чрез популяризиране на новите електронни библиотечни услуги – електронна заетост, електронно образование, електронна култура

Основни библиотечни показатели:

* **библиотечен фонд - 17110 тома**
* **набавени библиотечни документи – 58 тома**
* **абонирани периодични издания - 9 броя**
* **заети библиотечни документи - 3859 тома**
* **читатели - 116**
* **посещения - 2078**

Автоматизация на библиотечно-информационната дейност:

* 1 компютърна конфигурация
* 1 лаптоп
* 1 мултифункционално устройство

По-значими мероприятия на библиотеката:

* **170 години от рождението на Христо Ботев – вечер посветена на поета революционер - с читатели на библиотеката**
* **Вечер посветена на живота и делото на Васил Левски - по –случай 145 години от обесването му.**
* **3- ти март – 140 години от освобождението на България – лектор публициста Милчо Мирчев**
* **Отбелязване Световния ден на книгата – среща разговор с най-активните читатели на библиотеката**
* **Първи срещи с книгата – ученици от първи и клас на посещение в библиотеката във връзка с „Националната библиотечна седмица”**
* **По-случай деня на възрастните хора и деня на поезията – четене на поезия с участието на клуба на жените при читалището, Пенсионерски клуб - В. Търново и читатели на библиотеката.**
* **„Усмивката на нашето детство” – 105 години от рождението на Асен Босев - един учебен час в библиотеката с учениците от трети клас при ОУ „Христо Ботев”**
* **Национална седмица на четенето 22.10 - 26.10.18г. – посещения на класове от ОУ „ Хр. Ботев” в библиотеката и четене на произведения от любими автори.**
* **Витрини и изложби с библиотечни документи по-случай годишнини на писатели, известни личности и обичаи се уреждат в библиотеката.**

КУЛТУРНО – МАСОВА ДЕЙНОСТ:

* Читалището продължи да работи за осигуряване на по-добра и по съвременна културна и образователна среда за жителите от квартала.
* Осъществяване на културния календар за читалищните прояви
* По подходящ начин се честват национални и местни празници, обичаи и годишнини:

- **музикални програми и вълнуващи рецитали са организирани за тържествата по-случай 24 май, 3-ти март, 8-ми март, Деня на детето, Деня на възрастните хора, поезията и музиката, отбелязване Деня на народните будители, Нова година. В програмите участваха ученици от МШ при Младежки дом гр. Велико Търново, ученици от ОУ „Хр. Ботев” , деца от квартала, членове на клуб Туристи ветерани, на Пенсионерски клуб Велико Търново и др.**

**- беседи из областта на народните традиции около празниците Лазаров ден, Цветница, Възкресение Христово**

**- със седянки са отбелязвани българските празници и обичаи – Бабин ден, Великден, Деня на Християнското семейство, Коледа и др.**

КЛУБНА ДЕЙНОСТ:

Работата на женския клуб по интереси се утвърждава като подходяща форма за създаване на устойчив интерес и повишаване на социалната ангажираност на членовете, обмен на информация и съвместна инициатива с други клубове от града. С песни, танци, спомени за обичаи и традиции, кулинарни умения, членовете на клуба осмислят свободното си време. Активно участват в проведените мероприятия на читалището.

* **В навечерието на 1- март – изработване на мартеници**
* **„Пъстър весел великден” - изложба на великденски яйца**
* **Изработване на автентични сурвакници**
* **Коледна кулинарна изложба**

ОРГАНИЗАЦИОННА И ФИНАНСОВА ДЕЙНОСТ

През този отчетен период Настоятелството на читалището успя да осъществи финансовото обезпечяване на заплануваните дейности.

Читалището набира средства чрез – субсидия от държавния бюджет

- наем от помещения в сградата

-наем от земеделска земя

- членски внос

- проекти и програми

- дарения и спонсорства

Текущата документация и счетоводните документи се поддържат според изискванията

/Приходите и разходите на читалището са представени в отделни финансови отчети/

МАТЕРИАЛНА БАЗА

С цел обновяване и модернизиране на материална база се извършиха следните ремонтни дейности : **Демонтиране на входната врата и поставяне на нова, смъкване на таван и боядисване в коридора до входната врата, поставяне на парапет по стъпалата за втория етаж на сградата, частичен ремонт по покрива.**

ОБУЧЕНИЕ И КВАЛИФИКАЦИЯ:

Щатния работник участва в семинари, конференции, обучения и др. свързани с повишаване на квалификацията му на библиотечните и читалищни дейности.

Изготвил:Лена Попангелова

/секретар на читалището/

Настоящия отчет е приет на отчетно събрание на членовете на читалището на 05.02.2019г., Протокол № 1